พี่สาวอยากกิน After You เลยพามาจัดค่ะ ไปช่วงกลางวันวันธรรมดาแบบห้างเพิ่งเปิดนี่ดีแท้ คนยังไม่เยอะ ดีต่อใจจริง ๆ อิอิ ลืมบอกไปค่ะ วันนี้มาที่สาขาเซ็นทรัล ปิ่นเกล้า

Thai Tea Kakigori ราคา 245 บาท
ช่วงนี้กำลังฮิตมีแต่คนโพสต์ลงโซเชียล แบบนี้เมื่อมีโอกาสก็ลองค่ะ บิงซูชาไทยเข้มข้น น้ำแข็งไสที่เกล็ดละเอียดดี รสชาติหวานไปหน่อยค่ะ แต่พี่สาวชอบ แต่แหม่มชอบเฉาก๊วยที่ซ่อนอยู่ด้านใน หนึบ ๆ ดี และมีปังเย็นด้วย 

Milo Toast ราคา 235 บาท
ขนมปังก้อนที่ชุ่มเนย ท็อปปิ้งไอศกรีมช็อกโกแลต มีคิทแคทและราดซอสช็อกโกแลตมา ข้าง ๆ ก็เป็นวิปครีมเนื้อเนียน เมนูนี้พี่สาวเป็นคนเลือก รสชาติไม่หวานมากกำลังดี

แอบเห็นเมนูมีพวกชานมไข่มุกด้วย แต่วันนี้ขอกืนขนมพอ ส่วนน้ำเปล่าเป็นชาก็มีเตรียมไว้ให้ต้องบริการตัวเองนะคะ

บรรยากาศสาขานี้กว้างขวางใช้ได้ โต๊ะนั่งไม่แน่นมาก นั่งสบาย ตกแต่งน่ารัก 

ร้าน After อยู่ชั้น 1 ด้านหน้าของห้างเลยค่ะ ที่จอดรถด้านในเพียบ แฮ่ะ ๆ แต่งานนี้พวกเราเดินไปค่ะ เพราะใกล้คอนโด หากใครอยากกินขนมร้านดังก็แวะมาได้นะคะ แอบกระซิบว่ามาวันธรรมดาเวลาห้างเปิด ไม่มีคิวเลยค่ะ  ^__^